Това може би е iPhone 7 | Твоите технологии
by tvoite technology	,	юли 17, 2016
Как ще изглежда iPhone 7? Въпреки че никой не знае със сигурност, някои слухове започват да се промъкват като обща тенденция – iPhone 7 ще изглежда ужасно подобно на iPhone 6s. Въз основа на последната изтекла информация, има само няколко промени спрямо тялото на iPhone 6s. Така че нека видим, какво е новото.
Според тази снимка, изглежда че iPhone 7 ще има същия подобен на заоблен камък дизайн. Гърбът на телефона все още е направен от алуминий. Но има две основни разлики.
Помните ли грозните антенни линии, които преминаваха през задната част на iPhone? Изглежда че iPhone 7 ще включва нов дизайн на антените. И е очевидно, че iPhone изглежда по-лъскаво, без тези линии.
Второ, има нещо по-различно с камерата. Вместо малката подутина на iPhone 6s, тази снимка показва по-голям и издаващ се обектив. Това означава ли, че iPhone 7 ще включва сериозна актуализация на фотоапарата? Може би. Един по-широк обектив може да означава по-добра работа при слабо осветление.
Но говори се, че Apple ще запази най-важното нововъведение в камерата за iPhone 7 Plus. По-високият модел трябва да разполага с нова система с двоен обектив на камерата. Запазването на системата за двойна камера за iPhone 7 Plus ще бъде отклонение от сегашната стратегия на Apple по отношение на модула на камерата, тъй като и двата iPhone 6s и 6s Plus имат еднакъв модул за камера. Но може да има ограничения във веригата за доставки, които принуждават Apple да запази новия модул само за някои модели. Камерата с двойна леща може да позволи на потребителите iPhone да правят по-добри снимки в условия на слаба светлина – това също може да подобри производителността на HDR и цветопредаването. Или това ще позволи да се използва оптично увеличение с два различни ъгъла.
Накрая, въпреки че не се вижда на снимката, според информации iPhone 7 няма да разполага с жак за слушалки. Все още не е ясно защо Apple ще махне жака за слушалки. Може би компанията е намерил начин да направи безжични слушалки, които да потребяват по-малко. Може би Apple се нуждае от допълнително пространство за нова функция.
По отношение на размера iPhone 6s и iPhone 7 изглеждат еднакви на видео, претендиращо за достоверност. Може би има пренебрежимо малки промени във височината, широчината и дебелината. Премахването на жака също може да помогне на Apple да направи iPhone 7 напълно водо- и прахоустойчив, според слуховете.
Видеото и снимките не показват вътрешните промени, но е логично да се очаква включване на новото поколение процесори A10 за по-добра графична и изчислителна производителност.
Има слухове и за увеличаване на RAM от 2 на 3 GB и много източници са съгласни, че Apple ще се откаже от 16-те GB постоянна памет и новата линия ще започне от 32 GB с най-висока опция от 256 GB.
Въпреки че източниците на информация са били надеждни в предишни години, когато става въпрос за iPhone, все пак, както винаги, трябва тези слухове да се приемат като такива. Очаква се Apple да представи iPhone 7 на пресконференция през септември.
Tags:	Apple, iPhone 7
Лични ракетни двигатели до 2017-та?